Да працы! (Лемеш, кірыліца)
(На першую гадаушчыну жыцьця«Гомана»).
Гэй, да працы, дружна, сьмела,
Пакуль маем сілы!
Каб работа ў нас кіпела
Да самой магілы.
Каб час марна не праходзіў
— Ні адна хвіліна,
Каб дум нудных не наводзіў,
Як хлапец дзяўчыне.
Каб нам рукі не апалі
Ад цяжкой работы,
Каб цану ўсю спазнавалі
Мы яе з ахвотай.
Каб мы сьвету паказалі
І усім народам,
Што жыцьця мы не праспалі,
А йдзем добрым ходам.
То й да працы дружна, сьмела,
Пакуль хопіць сілы!
Каб работа ў нас кіпела
Да самой магілы.

Творы 1917 года
Гоман (1916, кірыліца)